4 reeds dood in tropiese storm – nog gevaarlike wind en vloede op pad
JY LEES NOU 4 reeds dood in tropiese storm – nog gevaarlike wind en vloede op pad
Mosambiekse media het berig vier mense, onder wie ’n kind, is dood weens die tropiese sikloon Dineo.
Volgens Jornal Noticias het ’n boom ’n kind doodgeval in Massinga in die Inhambane- provinsie. Die tropiese laagdrukgebied, voorheen bekend as Dineo, is van ’n kategorie 4 tropiese sikloon tot ’n tropiese laagdrukgebied afgradeer nadat dit Woensdagaand naby Inhambane die land bereik het.
Weakening #TropicalStorm #Dineo heading towards Musina with strong wind gusts today in the Lowveld. Strong winds for Highveld by Fri. @eNCA pic.twitter.com/BF2KDvVQim — eNCAWeather (@eNCAWeather) February 16, 2017
Kundiges sê dit hou steeds groot gevaar in, al het dit na die binneland beweeg. Weerkenners in Suid-Afrika sê al is die storm deklasseer en is die draaikolk minder sigbaar, moet mense steeds die volgende 48 in hul pasoppens wees.
What does cyclone weather look like? The wind and rain captured in this video via @EMERGCONTROL @huisgenoot @Wheels24 #cycloneDineo pic.twitter.com/nwOOSy3Ywa — Arrive Alive (@_ArriveAlive) February 16, 2017
Die Mosambiekse joernalis Zenaida Machado het ook berig 16 dolfyne het Dinsdag op Inhassoro in Inhambane gestrand. Ten spyte van reddingspogings het net agt van hulle oorleef.
Sterk wind, spoelreën, vloede en baie rowwe seetoestande kan steeds verwag word, het die weerdiens bekendgemaak.
StormReportSA het op Facebook gesê windspoed van tot 60km/h is Donderdag in die Noord-Kaap aangeteken. Facebook-gebruikers in gebiede in Mpumalanga en op Richardsbaai in KwaZulu-Natal het foto’s van onheilspellende wolke geplaas. Brian Jefferies, ’n Suid-Afrikaner wat in Mosambiek bly, het uit Inhambane ’n video gedeel van die ernstige nadraai van die storm. “Daar is vandag ’n ál groter gevaar van swaar reënbuie en donderstorms oor die Laeveld en platorandstreke van Mpumalanga en Limpopo, veral teen die aand en oornag, wanneer baie swaar reën van 100 tot 200 mm oor die oostelike helfte van die Limpopo-provinsie verwag kan word,” het die Suid-Afrikaanse Weerdiens in ’n verklaring gewaarsku.
Warning: 16-17 Feb: Heavy rain leading to flooding expected in Vhembe, Mopani Districts of Limpopo and Ehlanzeni District of Mpumalanga. — SA Weather Service (@SAWeatherServic) February 16, 2017
Dit sal na verwagting tot Vrydagaand aanhou. Daar word voorspel die stelsel sal teen Saterdag na Botswana en Namibië beweeg.